চাকরিহারাদের সঙ্গে কী কথা বললেন অভিজিৎ গাঙ্গুলি?

কলকাতা: চাকরিহারাদের (Jobless Teachers) কসবায় ডিআই অফিসের অভিযানে পুলিশের লাঠি-লাথি-মার জুটে ছিল। কসবাকাণ্ডের প্রতিবাদ, যোগ্যদের তালিকা প্রকাশের দাবিতে রাতভর এসএসসি ভবনের সামনে বসেছিলেন চাকরিহারারা। সল্টলেকে SSC ভবনের কাছে লাগাতার অনশনে বসেছেন চলেছেন চাকরিহারা শিক্ষক ও শিক্ষাকর্মীরা।সেই আবহেই এ বার ঘটনাস্থলে পৌঁছোলেন বিজেপি নেতা অভিজিৎ গঙ্গোপাধ্যায় (Abhijit Gangopadhayay)। সেখান থেকে আরও এক বার মুখ্যমন্ত্রী মমতা বন্দ্যোপাধ্যায়কে সরাসরি আক্রমণ করলেন তিনি। শিক্ষামন্ত্রী ব্রাত্য বসুর ভূমিকা নিয়েও প্রশ্ন উঠল। এদিন ধরনা মঞ্চে গিয়েছিলেন বিজেপি নেত্রী রূপা গঙ্গোপাধ্যায়, রুদ্রনীল ঘোষ এবং এসএসসি-র প্রাক্তন চেয়ারম্যান চিত্তরঞ্জন মণ্ডলও। আন্দোলনকারীদের সঙ্গে দেখাও করেন তাঁরা।

চাকরিহারাদের দাবি মতো ওএমআর শিটের মিরর ইমেজ প্রকাশের দাবি জানান অভিজিৎ গঙ্গোপাধ্যায়। রাজ্যের প্রতিশ্রুতি নিয়ে তিনি বলেন, ‘‘ও সব ভাঁওতাবাজি! তা হলে নিরীহ শিক্ষকদের উপর মামলা করলেন কেন? আসলে ওঁরা জানেন ওঁরা অন্যায় করেছেন। তাই ওঁদের সুষ্ঠু ভাবে বিষয়টি মেটানোর কোনও ইচ্ছা নেই। ওঁরা এটা নিয়ে যতটা সম্ভব রাজনীতি করা যায়, তা-ই করছেন। এমআর শিটের মিরর ইমেজ প্রকাশের দাবি জানান তিনি। দু’দিনের সময় বেঁধে দিয়েছেন তাঁরা। অন্যথায় শনিবার তাঁরা বৃহত্তর আন্দোলনের পথে হাঁটবেন। অভিজিৎ বলেন, ‘এখানেও পুলিশ ঝাঁপিয়ে পড়তে পারে। তবে ভয় পেয়ে সরে গেলে চলবে না। লড়ে যেতে হবে। আমরা সবাই একসঙ্গে লড়ব। মমতাকে দুষেছেন অভিজিৎ। তিনি বলেন, ‘‘যা হচ্ছে, তা তো মুখ্যমন্ত্রীর নির্দেশেই হচ্ছে।